मंडी समिति कंचौसी में बने क्रय केंद्र पर पंद्रह दिन से खरीद बंद है। केंद्र पर 2000 के सापेक्ष 50 फीसदी ही खरीद की गई है। केंद्र के बाहर किसान चक्कर लगा रहे हैं परंतु यहां कोई कुछ बताने को तैयार नहीं है। केंद्र प्रभारी राजीव गुप्ता से भी संपर्क नहीं हो सका। किसान पातीराम राजपूत, बाबूराम, अनिल कुमार, बलराम सिंह, रमाकांत, श्याम सिंह और सियाराम ने बताया कि लक्ष्य के अनुरूप खरीद न होने से किसानों में मायूसी है। उन्होंने खरीद पूरी कराए जाने की मांग की है।